b'\n_START_ARTICLE_\nMomotar\xc5\x8d\n_START_SECTION_\nLa llegenda\n_START_PARAGRAPH_\nSegons la versi\xc3\xb3 de la llegenda, que data de l\'era Edo, Momotar\xc5\x8d arriba a la Terra en un pr\xc3\xa9ssec que descendeix per un riu. Un dia, una velleta que renta la roba a la riba del riu el descobreix i decideix d\'adoptar-lo i criar-lo amb el seu marit. Momotar\xc5\x8d els explica que ha estat enviat pel cel per ser el seu fill._NEWLINE_No obstant aix\xc3\xb2, Momotar\xc5\x8d \xc3\xa9s mandr\xc3\xb3s i cerca excuses per no treballar. Tot i aix\xc3\xb2, quan un dia va decidir anar a buscar "una mica" de fusta, va tornar amb un arbre enorme. Aquest fet sorprenent atrau l\'atenci\xc3\xb3 del Senyor, qui li demana que deixi als seus pares per anar a lluitar contra els Oni (dimonis o ogres) de l\'illa d\'Onigashima._NEWLINE_Encaminat cap a l\'illa, Momotar\xc5\x8d es troba amb un gos, un mico i un fais\xc3\xa0, que es fan amics seus de seguida. Un cop a l\'illa, derroten els dimonis i el seu cap, Ura. Despr\xc3\xa9s, els quatre amics tornen a casa dels vellets amb el tresor dels dimonis. Ell i la seva fam\xc3\xadlia esdevenen feli\xc3\xa7os tota la vida._NEWLINE_Momotar\xc5\x8d est\xc3\xa0 associat amb la ciutat d\'Okayama, on va ser inventada la hist\xc3\xb2ria. Alguns historiadors creuen que es va originar a l\'antiguitat, quan el pr\xc3\xadncep divinitzat Kibitsuhiko-no-mikoto va ser enviat pel seu pare, l\'emperador K\xc5\x8drei, a sotmetre la prov\xc3\xadncia de Kibi. Com diu el refrany, "nom\xc3\xa9s els vencedors escriuen la hist\xc3\xb2ria", i com sovint va passar durant la hist\xc3\xb2ria del Jap\xc3\xb3, els enemics van ser demonitzats i associats amb Yokai, que al seu torn es va unir al folklore popular.\n_START_SECTION_\nSegona Guerra Mundial\n_START_PARAGRAPH_\nEn Momotar\xc5\x8d va ser una figura immensament popular al Jap\xc3\xb3 durant la Segona Guerra Mundial; va apar\xc3\xa8ixer en moltes pel\xc2\xb7l\xc3\xadcules i dibuixos animats durant la guerra. En Momotar\xc5\x8d representava el govern japon\xc3\xa8s, els ciutadans eren els animals i els Estats Units eren els oni, la figura demon\xc3\xadaca. Tot i que no es menciona directament, es fa entendre que Onigashima era Pearl Harbor. Es va utilitzar per transmetre la idea que el Jap\xc3\xb3 lluitaria contra els malvats per\xc3\xb2 poderosos Estats Units i la vict\xc3\xb2ria nom\xc3\xa9s es podia aconseguir si els ciutadans donaven suport al govern. A m\xc3\xa9s, se suposava que el menjar i el tresor que en Momotar\xc5\x8d i els animals havien obtingut despr\xc3\xa9s de derrota dels oni reflectien la gl\xc3\xb2ria que el poder\xc3\xb3s Imperi Japon\xc3\xa8s tindria despr\xc3\xa9s de derrotar els Estats Units. Una d\'aquestes pel\xc2\xb7l\xc3\xadcules era Momotar\xc5\x8d, deu de les onades.\n_START_SECTION_\nPlanta\n_START_PARAGRAPH_\nEchinocereus momotaro (\xe6\xa1\x83\xe5\xa4\xaa\xe9\x83\x8e \xe3\x82\x82\xe3\x82\x82\xe3\x81\x9f\xe3\x82\x8d\xe3\x81\x86) \xc3\xa9s un cactus robust d\'hivern del Jap\xc3\xb3.'